সমকামিতা সম্পর্কে ইসলামী শরিয়তের অবস্থান

ইসলামি শরিয়তের বিভিন্ন মতবাদ, যা কুরআন ও হাদিসের ভিত্তিতে গঠিত, সেসব অনুযায়ী সমকামিতাকে যৌন বিকৃতি এবং মানুষের স্বভাবজাত প্রকৃতি (ফিতরা) থেকে বিচ্যুতি হিসেবে গণ্য করে। ইসলামি পণ্ডিতরা এ ধরনের সম্পর্ককে পাপ ও শাস্তিযোগ্য অপরাধ হিসেবে শ্রেণিবদ্ধ করেন, যার জন্য সংশ্লিষ্ট ব্যক্তিকে জবাবদিহি করতে হবে। কুরআনে লুতের সম্প্রদায়ের কাহিনী বর্ণিত হয়েছে, যাদের উপর আল্লাহর গজব নেমে এসেছিল। অধিকাংশ তাফসির মতে, নারী নয়, বরং তারা পুরুষদের মধ্যে কামপ্রবণ শারীরিক সম্পর্ক করত, যার ফলেই এই শাস্তি আসে। নারীদের মধ্যে সমকামিতার সম্পর্ক অর্থাৎ "সাহাক" (লেসবিয়ান), সহবাসকে একই স্তরে বিবেচনা করা হয় না, কারণ ইসলামি আইনে এটিকে ব্যভিচার হিসেবে গণ্য করা হয় না; বরং এর জন্য তাজির (বিচারকের বিবেচনা ভিত্তিতে শাস্তি) বিধান রয়েছে।
ইবনে কাইয়িম তার আল-জাওয়াব আল-কাফি গ্রন্থে বলেন: 
ইসলামি শরিয়তের "ফকিহগণ" (ধর্মীয় আইনজ্ঞগণ) যৌন আচরণে লিপ্ত সমকামী পুরুষ ও নারীদের বিরুদ্ধে বিভিন্ন শাস্তিমূলক পদ্ধতির আহ্বান জানান। এই শাস্তিগুলোর মধ্যে একটি হলো: পুরুষ সমকামীদের জনসমক্ষে মুসলমানদের একটি দলের মাধ্যমে পাথর নিক্ষেপ করে মৃত্যুদণ্ড ("রজম") প্রদান করা। এই বিধানকে সমর্থন করে একটি হাদিসে ইসলামের নবী মুহাম্মদ বলেন:
সমস্ত ফকিহ এই বিষয়ে একমত যে, যে পুরুষ সমকামিতায় লিপ্ত হয়, তাকে হত্যা করা উচিত; তবে মৃত্যুদণ্ড কার্যকর করার পদ্ধতিতে তাদের মধ্যে মতপার্থক্য রয়েছে। নারীদের মধ্যে সমকামি সম্পর্ক ইসলামি শরিয়ত অনুযায়ী পুরুষদের সমকামিতার মতো কঠোর দণ্ডযোগ্য নয়, কারণ এটি সরাসরি ব্যভিচার নয় এবং এতে নির্ধারিত শরয়ী শাস্তি প্রযোজ্য হয় না। তবে এটি একটি নিষিদ্ধ কর্ম হওয়ায় শাসক প্রয়োজনে "তাঅযীর" বা শাস্তিমূলক ব্যবস্থা গ্রহণ করতে পারেন—যা সংশ্লিষ্ট নারীকে এবং তার মতো অন্যদের এই অনৈতিক কাজ থেকে বিরত রাখবে।।
পবিত্র কুরআনে লুতের সম্প্রদায় সম্পর্কে সাতটি আয়াত রয়েছে। এরা সেই একই সম্প্রদায়, যাদের উল্লেখ বাইবেলেও রয়েছে, যদিও খ্রিস্টধর্মে তারা সদোম ও গোমোরাহর অধিবাসী হিসেবে পরিচিত। আল্লাহ কর্তৃক তাদের ধ্বংস স্পষ্টভাবে তাদের সমকামি যৌন আচরণের সাথে সম্পর্কিত। কুরআনে আল্লাহ বলেন,
মহান আল্লাহ তায়ালা আরও বলেন,
তবে অধ্যাপক ড. স্কট সিরাজ আল-হক কুগল তার "ইসলামে সমকামিতা" গ্রন্থে বলেন যে, লুতের সম্প্রদায়কে ধ্বংসের পেছনে কেবল যৌনাচরণই নয়, বরং তাদের নবী লুতকে অস্বীকার এবং আল্লাহর প্রতি অবিশ্বাসও একটি বড় কারণ ছিল।
যেখানে কেউ কেউ মনে করেন যে লুতের সম্প্রদায়ের শাস্তি তাদের অপরাধের কারণে বহুগুণ কঠিন ছিল, সেখানে আল্লাহ লুতের সম্প্রদায়কে মাটিতে ধসিয়ে দেন এবং তাদের জনপদকে উল্টে দেন, উপরকে নিচে করে দেন, এরপর তাদের উপর স্তরে স্তরে সাজানো ও চিহ্নিত কাঁকর পাথরের বৃষ্টি বর্ষণ করেন। অন্যদিকে, ফেরাউন ও তার সম্প্রদায়কে শুধুমাত্র পানিতে ডুবিয়ে শাস্তি দেওয়া হয়। আদ জাতিকে প্রবল বাতাস দ্বারা এবং সামুদ জাতিকে শুধুমাত্র বিকট শব্দের মাধ্যমে ধ্বংস করা হয়। এর মাধ্যমে প্রমাণিত হয় লুতের সম্প্রদায়ের গুনাহ ছিল অত্যন্ত জঘন্য ও ঘৃণিত।
কিছু আলিম তাফসিরে উল্লেখ করেন যে, আল্লাহ তায়ালার এই বাণীতে,
আয়াতে উল্লেখিত "আল্লাতি" শব্দ দ্বারা সেইসব নারীদের বোঝানো হয়, যারা পরস্পরের সঙ্গে বিকৃত যৌনাচারে লিপ্ত হয় অর্থাৎ নারীদের মধ্যকার সমকামী আচরণ, যাকে "সাহাক" বলা হয়।
হাদিস থেকে জানা যায় যে, সমকামিতা আরব উপদ্বীপে অজানা ছিল না। কুরআনে সমকামিতার শাস্তি সম্পর্কে কোনো নির্দিষ্ট নির্দেশনা না থাকায়, ফকিহগণ সীরাতের দিকে মনোনিবেশ করেন, যেখানে হুদুদ প্রতিষ্ঠার পদ্ধতি ব্যাখ্যা করা হয়েছে।
ইবনে জাওজি কর্তৃক সংরক্ষিত বর্ণনাগুলোর মধ্যে উল্লেখ রয়েছে যে, নবী মুহাম্মদ একাধিক হাদিসে লুতের সম্প্রদায়কে অভিশাপ দেন এবং সমকামী কর্মকাণ্ডে লিপ্ত উভয় ব্যক্তিকে মৃত্যুদণ্ড দেওয়ার সুপারিশ করেন। লুতের সম্প্রদায়ের মতো কাজ যারা করে, তাদের রাসূল (সা.) তিনবার অভিশাপ দেন; অথচ অন্য কোনো বড় গুনাহের কর্মকারীর জন্য তিনি এমনভাবে তিনবার অভিশাপ দেননি, কেবল এই কাজের ক্ষেত্রেই তা করেছেন।
ইমাম তিরমিযি, ইমাম আবু দাউদ এবং ইমাম ইবনে মাজাহ প্রমুখ হাদীস বিশারদগণ বর্ণনা করেন যে, রাসূলুল্লাহ সাল্লাল্লাহু আলাইহি ওয়া সাল্লাম বলেন:
এই হাদিসটি সহীহ ও স্পষ্ট, যাতে এ ধরনের গর্হিত কর্মে লিপ্ত উভয় ব্যক্তির জন্য কোনো শর্ত ছাড়াই মৃত্যুদণ্ডের শাস্তি নির্ধারণ করা হয়েছে।
নারীদের মধ্যে "সাহাক" (সমকামী আচরণ) সম্পর্কে একটি হাদীসে বর্ণিত হয়েছে, ইসলামের নবী মুহাম্মদ বলেন,
আরেকটি হাদিসে রাসূল (সা.) বলেন,
শওকানী তার গ্রন্থ "আস-সাইলুল জাররে" উল্লেখ করেন,
খালিদ বিন ওয়ালিদ এ বিষয়ে আবু বকরের নিকট লেখেন। তখন আবু বকর সাহাবায়ে কেরামদের সঙ্গে পরামর্শ করেন। তাদের মধ্যে আলির বক্তব্য ছিল সবচেয়ে কঠোর; তিনি বলেন,
অতঃপর আবু বকর খালিদকে এ বিষয়ে নির্দেশ দিলে, তিনি তাকে আগুনে পুড়িয়ে হত্যা করেন।
দ্বীনি আলেম ও দাঈ ফাতহি ইয়াকান তার "ইসলাম ও যৌনতা" গ্রন্থে উল্লেখ করেন যে, সমকামী যৌনাচরণের শাস্তির বিষয়ে ইসলামী মাযহাবগুলোর মধ্যে ইখতিলাফ রয়েছে। তিনি উল্লেখ করেন, মালিকী মাযহাব মতে "কার্যকারী ও ভুক্তভোগী" উভয়কেই রজম (পাথর নিক্ষেপ করে শাস্তি) দেওয়া হবে, তারা বিবাহিত হোক কিংবা অবিবাহিত। অন্যদিকে, শাফিঈ, আহ্‌মদীয়া এবং হাম্বলী মাযহাবে এ বিষয়ে তিনটি ভিন্ন মত রয়েছে:
এছাড়া, ড. ফাতহি ইয়াকান তার "ইসলাম ও যৌনতা" গ্রন্থে উল্লেখ করেন যে, "সাহাক" (নারী সমকামিতা) কিংবা পশুকামিতার (পশুর সাথে যৌন সম্পর্ক) শাস্তি হলো তাজির (শাসকের বিবেচনায় শাস্তি নির্ধারণ)।
অত্যন্ত সীমিত কিছু ব্যতিক্রম ছাড়া, ইসলামি শরিয়তের প্রায় সকল আলেমই সমলিঙ্গের যৌন সম্পর্ককে একটি শাস্তিযোগ্য অপরাধ ও পাপ হিসেবে বিবেচনা করেন। যদিও এ বিষয়ে নির্দিষ্ট কোনো শাস্তির ব্যাপারে সর্বসম্মত মত নেই, তবুও সাধারণত ইসলামি শরিয়তের বিধান অনুযায়ী স্থানীয় কর্তৃপক্ষ এ বিষয়ে সিদ্ধান্ত গ্রহণ করে। ইউসুফ কারযাভী, যিনি আন্তর্জাতিক মুসলিম আলেম ইউনিয়নের সভাপতি, তিনি সমকামিতাকে “প্রকৃতির বিপর্যয়, পুরুষত্বের বিনাশ এবং নারীর প্রতি অবিচার” হিসেবে বিবেচনা করেন। কারযাভী ব্যাখ্যা করেন যে, “শাস্তির কঠোরতা মূলত ইসলামি সমাজকে পবিত্র ও শুদ্ধ রাখার উদ্দেশ্যে।”
সৌদি ইসলামী চিন্তাবিদ ও প্রচারক সালমান আল-আউদা একটি ভিডিও বার্তায় বলেন, সমকামিতা একটি পাপ, তবে এতে কেউ ইসলামের গণ্ডি থেকে বাইরে চলে যায় না। স্‌ভেন্‌স্‌কা দাগব্লাডেট পত্রিকাকে দেয়া এক সাক্ষাৎকারকে ঘিরে সমালোচনার প্রেক্ষিতে তিনি এই বক্তব্য দেন। তিনি তার অফিসিয়াল অ্যাকাউন্টে প্রকাশিত ভিডিওতে আরও বলেন, ইসলামি পন্ডিতদের মধ্যে সমকামিতা হারাম হওয়া নিয়ে ঐকমত্য রয়েছে; তবে এ বিষয়ে মতভেদ রয়েছে যে, এর শাস্তি হুদুদ হবে কিনা, নাকি তা শাসকের বিবেচনায় নির্ধারিত তাজির।
মিশরের গ্র্যান্ড মুফতি শওকি আল্লাম এক সাক্ষাৎকারে অরল্যান্ডোতে সংঘটিত হামলার নিন্দা জানান, যেখানে ৪৯ জন সমকামী নিহত হয়। তিনি বলেন যে, সমকামিতা ইসলামে নিষিদ্ধ হলেও, কারও অধিকার নেই সমকামীদের ক্ষতি করার বা তাদের বিরুদ্ধে নিজ হাতে আইন প্রয়োগ করার।